Beneficiile acestui program se regăsesc pe mai  multe paliere: Dintr-o perspectivă socială, programul Prima Casă a extins accesul la creditul ipotecar către segmentul persoanelor tinere cu vârste până în 35 ani - astăzi 80% dintre beneficiarii Programului  având  sub 35 de ani -, cu efect direct în crearea unei premise de stabilitate a tinerei generații.  Intervenția statului s-a dovedit benefică, facilitând accesul tinerilor pentru prima dată pe piața imobiliară, fiind cunoscut faptul  că  aceștia au o capacitate redusă de economisire, iar achiziția unei locuințe în alte condiții decât prin programul Prima Casă ar fi fost problematică.